วันนี้มาลองร้านกาแฟที่เปิดมาได้ไม่นานนักบนถนนเย็นอากาศ ร้านมีที่จอดรถสะดวกสบาย ร่มรื่น เข้าไปกว้างขวางพอสมควร จัดที่นั่งหลามๆ ประมาณ 30-40 ที่ มีโซนให้เด็กเล่นได้ด้วย (เห็นมีของเล่นวาง และมีเด็กเล่นอยู่ค่ะ)

ทางร้านมีขายพวกอาหารจานเดียวง่ายๆ ชุดอาหารเช้า และแซนวิช แต่วันนี้มาลองเครื่องดื่มกับขนมค่ะ ไปกันหลายคน เครื่องดื่มที่สั่งมี white malt เย็น white malt ปั่น เสาวรสโซดา และลาเต้ร้อน เครื่องดื่ม white malt อร่อยดีค่ะ แต่เครื่องดื่มอื่นๆ รวมทั้งกาแฟ รสชาติกลางๆ เฉยๆ 

ขนมที่สั่งไปมี brownie cheesecake 65.- เมนูไม่แนะนำสำหรับคนชอบชีสเค้กค่ะ เพราะไม่มีรสของครีมชีสเลย ขนมอีกอย่างเป็นจานรวม 3 อย่าง จัดมาอน่างละนิดอย่างละหน่อย มีวาฟเฟิ้ล แพนเค้ก และ funnel cake เสิร์ฟมาพร้อมไอศครีมวนิลา และเมเปิ้ลซอส ราคา 145.- จานนี้ก็ยังไม่ถูกใจค่ะ วาฟเฟิ้ลกลิ่นคาวไข่ชัดเจน แป้งเหนียวนิดนึง แพนเค้กแป้งกระด้างและเหนียวนิดนึงเหมือนกันค่ะ ไม่นุ่มฟู ส่วน funnel cake ดูเหมือนจะดีกว่าเพื่อน เพราะมีความกรุบกรอบนิดๆ แต่รสชาติก็ยังเฉยๆค่ะ

วันนี้ที่ไปรอเครื่องดื่มนานมาก แต่รอขนมนานมากกว่าอีก ทั้งๆที่ดูเหมือนไม่มีออร์เดอร์ก่อนหน้า เพราะไม่เห็นทำเสิร์ฟโต๊ะอื่นแล้ว (เห็นมีลูกค้าในร้่านอยู่ 4-5 คน) และเห็นทำออร์เดอร์ของเราเลย 

ที่นี่ free wifi ค่ะ แต่ส่วนตัวคิดว่าไม่ชอบมานั่งทำงาน หรืออ่านหนังสือที่นี่ เพราะตอนที่เข้าไปมีเด็กเล็กเล่นอยู่ในพื้นที่ที่ร้านจัดไว้ให้เค้า เสียงค่อนข้างดัง และด้วยความที่เป็นร้านเพดานสูง แอร์เลยไม่ค่อยเย็นค่ะ



Sent from my iPhone